Maribor, 14. 4. 2020

**Zadeva: Opravljanje virtualnih vaj v letu 2019/2020 pri predmetu Analizna kemija 1 oz. Analizna kemija za študente, ki nimajo opravljenega kolokvija iz vaj pri predmetu Splošna kemija oz. Anorganska in splošna kemija I**

Zaradi izrednih razmer ob epidemiji Covid-19 smo v študijskem letu 2019/2020 primorani izvesti velik delež laboratorijskih vaj pri predmetu Analizna kemija 1 (UN KE, UN KI in FNM) oz. Analizna kemija (VS) na prilagojen način, tj. na daljavo.

Zaradi tega je v študijskem letu 2019/2020 izjemoma dovoljeno izvajanje virtualnih vaj vsem študentom, tudi tistim brez opravljenega kolokvija iz vaj pri predmetu Splošna kemija (UN KE, UN KI in FNM) oz. Splošna in anorganska kemija I (VS).

Za priznavanje opravljenega predmeta Analizne kemije 1 (UN KE, UN KI in FNM) oz. Analizne kemije (VS) morajo študenti, ki **nimajo opravljenega kolokvija iz vaj predmeta Splošna kemija oz. Splošna in anorganska kemija I, izpolniti naslednje pogoje**:

* Opraviti vse virtualne vaje pri predmetu Analizna kemija 1 oz. Analizna kemija. Preverja se evidenca in poročila demonstracijskih vaj.
* Opravljene virtualne vaje pri predmetu Analizna kemija 1 oz. Analizna kemija so pogoj za pristop k pisnemu kolokviju iz vaj pri istem predmetu.
* Opravljen kolokvij iz vaj pri predmetu Analizna kemija 1 oz. Analizna kemija je pogoj za pristop k pisnemu delu izpita pri istem predmetu.
* V primeru, da študent opravi kolokvij iz vaj in pisni izpit pri predmetu Analizna kemija 1 oz. Analizna kemija do 30. 9. 2020, mora, ko bo to mogoče, opraviti še 30 % vaj fizično v laboratoriju (navodila za to bodo za vse študente objavljena naknadno).
* Virtualno izvedene vaje pri predmetu Analizna kemija 1 oz. Analizna kemija se študentu priznajo le, če do 30. 9. 2020 opravi tudi kolokvij iz vaj pri predmetu Splošna kemija oz. Splošna in anorganska kemija I.
* V primeru, da študent ne opravi kolokvija iz vaj pri predmetu Splošna kemija oz. Splošna in anorganska kemija I do 30. 9. 2020, se mu izvedene virtualne vaje pri predmetu Analizna kemija 1 oz. Analizna kemija ne priznajo.

Zgoraj navedeno velja izključno za študijsko leto 2019/2020.

prof. dr. Zorka Novak Pintarič prof. dr. Zdravko Kravanja

izr. prof. dr. Matjaž Finšgar